Í síðustu viku fóru fram fjórir íbúafundir á Vestfjörðum . Markmið fundanna var að kynna núverandi flokkunarfyrirkomulag í sveitarfélaginu og svara spurningum um sorphirðu og söfnun endurvinnsluefna . Þau Arngrímur Sverrisson rekstrarstjóri Terra , Gunnar Árnason rekstrarstjóri Terra á Vestfjörðum , Líf Lárusdóttir markaðsstjóri Terra og Ralf Trylla umhverfisfulltrúi Ísafjarðarbæjar heimsóttu fjóra staði með kynningu . Kynningarnar fóru fram í stjórnsýsluhúsinu á Ísafirði , félagsheimilinu á Suðureyri , Blábankanum á Þingeyri og í Félagsbæ á Flateyri . Um leið og við þökkum fyrir góðar móttökur á Vestfjörðum þá viljum við deila svörum við algengustu spurningunum sem við fengum frá íbúum . Endurvinnslutunnan – hvað fer í hólfið og hvað fer í tunnuna sjálfa ? Endurvinnslutunnan er með hólfi ofan í sem flokkað er í sérstaklega . Í hólfið fara málmumbúðir s.s. skolaðar niðursuðudósir og lok af glerkrukkum . Einnig fer allt umbúðaplast í hólfið s.s. brúsar , plastfilma , plastdósir , plastpokar , frauðplast , plast utan af áleggi og plastöskjur . Í tunnuna sjálfa fer svo allur pappi og pappír . Þetta getur til dæmis verið bylgjupappi , fernur , dagblöð , tímarit og aðrar umbúðir úr pappa . Frágangur endurvinnsluefnaMargir vildu vita hvernig ætti að ganga frá endurvinnsluefnunum . Mikilvægt er að fjarlægja alla matvöru úr umbúðunum og skola eins og hægt er . Efnið má allt fara laust í tunnuna , en til að koma í veg fyrir fok á plasti úr innra hólfinu þá er hægt að nýta aðra poka sem falla til . Best er að pokarnir séu glærir , sé verið að nota poka . Lífrænn úrgangurAllur lífrænn úrgangur flokkast í hólfið sem er í almennu sorptunnunni . Dæmi um slíkan úrgang eru matarafgangar , kaffi filter pokar , tepokar , trétannstönglar , munnþurrkur . Það er áríðandi að allur lífræni úrgangurinn fari í sérstaka poka , úr maís / kartöflusterkju og bundið sé fyrir áður en þeir eru settir í hólfið í tunnunni sem ætlað er fyrir lífræna úrganginn eða í sérstakar tunnur . Þessir pokar eru umhverfisvænir og brotna niður í jarðgerðarferlinu ásamt innihaldinu . Hvert heimili fær allt að 150 poka á ári sem eingöngu á að nota undir lífrænan úrgang . Lítil handhæg karfa fyrir pokana fylgir til að nota við söfnunina í eldhúsinu . Plastpoka má alls ekki nota ! Hvað er gert við gler ? Komið hefur verið upp söfnunarstöðvum fyrir gler sem ekki ber skilagjald . Þar má nefna krukkur og matar - , olíu - og edikflöskur svo eitthvað sé nefnt . Söfnunarstöðvum hefur verið komið upp á eftirtöldum stöðum : Landsbankaplanið á Ísafirði við hlið pappírsgáms Við Bónus á Skeiði Við hafnarvog á Suðureyri Við sundlaug á Flateyri Við sundlaug á Þingeyri Við flöskumóttökur ( t.d. Vesturafl á Ísafirði ) Ílát skulu vera tóm og lok af þeim eiga að fara í viðeigandi endurvinnslu ( málmur eða plast ) . Mikilvægt er að glerið fari laust í gáminn , ekki í pokum . Til að koma í veg fyrir óþarfa fnyk er góð hugmynd að skola úr glerílátunum áður en þeim er safnað . Tvískiptur bíllVið fengum spurningar á öllum stöðunum um að sami bíllinn komi og losi úr almennu tunnunni og lífræna hólfinu . Þetta er rétt , nema bíllinn er tvískiptur og getur því losað tvo flokka af efnum í sömu ferð . Hann losar því í sömu ferð lífræna hólfið og almennu tunnuna og svo þegar söfnun á endurvinnsluefnum fer fram þá losar hann bæði úr hólfinu og tunnunni í sömu ferð . Þannig sparast ferðir sem annars þyrfti að keyra og sækja sérstaklega . Hvað á að gera við rafhlöður ? Rafhlöður eru spilliefni sem ættu aldrei að berast með almennu sorpi í urðun . Við bendum einnig á að rafhlöður mega ekki fara í endurvinnslutunnuna heldur ættu þær að berast í sérstakar rafhlöðutunnur . Slíka tunnu má meðal annars finna á bensínstöðvum , í Bónus og á móttökustöðum okkar . Á þessu skjali frá Ísafjarðarbæ er búið að taka saman góðan lista til útskýringar á hvaða úrgangur fer hvert . Sjá skjalið .